הוועדה המיוחדת לפניות הציבור, כנסת 15, פרוטוקול מספר 92, 2002-11-11 11:00

אברהם יחזקאל: אני פותח את ישיבת הוועדה לפניות הציבור.

אברהם יחזקאל: אנחנו למעשה עוסקים בסוגיה שלא מעט מהאנשים שאני מכיר, בטח גם אתם, קוראים בדפי העיתונות על אנשים שנתקלים בסוחרים וסוחרי משנה ומקבלים מכוניות לא תקינות במיוחד.

אברהם יחזקאל: אני חושב שמן הראוי שנעשה סדר באנדרלמוסיה הזו באיזושהי צורה.

אברהם יחזקאל: אני מציע שקודם כל נציג פה את האנשים אחד לאחד ולאחר מכן נראה מה ניתן לעשות בעניין זה.

אברהם יחזקאל: למעשה, אני מבקש לעשות הבחנות בין סוגיית החאפרים שקיימים לבין חברות מסודרות שקיימות.

אברהם יחזקאל: אני חושב שמה שמעיב ומקלקל את השוק בעיקר זה אותם "חאפרים".

אברהם יחזקאל: אולי בעוד רגע נשמע מהמשטרה מה קורה בעניין הזה.

אברהם יחזקאל: אני מציע שאנחנו נפתח באנשי משרד התחבורה לראות מה המדיניות של המשרד לגבי מכוניות משומשות ומה אתם חושבים שצריך ו/או ניתן לעשות ומה אתם מתכוונים לעשות.

שמעון אברהם: נכון להיום אין פיקוח כמו שקיים פיקוח לגבי מוסכים ומכוני רישוי על כל הנושא של סחר במכוניות.

שמעון אברהם: מה שכן יש לנו פיקוח, וגם בחקיקה, בצו פיקוח על מוסכים, יש לנו מקצוע שבעצם מאפשר לאזרח שמעונין בכך לבדוק את הרכב לפני קניה.

שמעון אברהם: לגבי אותו מוסך אנחנו גם קובעים לו איך יבדוק את האוטו ואיזה אינפורמציה לתת ללקוח, במידת האפשר גם לעזור לו לבדוק אם הרכב הזה גנוב או מזויף.

שמעון אברהם: צריך להביא בחשבון שאותם בוחנים הם לא אנשי מז"פ והם לא תמיד יודעים לעלות על רכב עם מספר מנוע או מספר שלדה מזויף אבל בכל אופן עוזרים לאותו אדם בבדיקה מסוימת כדי לראות אם יש איזשהו חשש של זיהוי או בגניבה.

שמעון אברהם: זה בעצם מה שאנחנו עושים בבדיקות.

אברהם יחזקאל: זאת אומרת אדם שמגיע למכון רישוי עם מכונית משומשת יכול באמצעות המכון לבדוק את טיבו של הרכב במובן הזה של הרישוי?

שמעון אברהם: לא.

שמעון אברהם: בוא נבדיל.

שמעון אברהם: מכון רישוי זה אותו מכון.

אברהם יחזקאל: לא, המכון שבודקים את הרכב.

שמעון אברהם: אנחנו מדברים על מכון בדיקות קניה, לא מכון רישוי.

שמעון אברהם: מכון רישוי זה בדיקות תקופתיות של הרכב.

אברהם יחזקאל: אני מדבר על בדיקות הקניה.

שמעון אברהם: בדיקות הקניה ברובן מותקנות בתוך מכוני הרישוי.

אברהם יחזקאל: בגלל זה התבלבלתי.

שמעון אברהם: אין להם קשר ישיר, און ליין, אלינו, למאגר הנתונים של המשרד ולכן הוא לא יכול לעשות את הבדיקה.

שמעון אברהם: קודם כל זה בתוכנית שלנו לעשות את זה, אני מקווה שבשנה הבאה זה גם יהיה.

אברהם יחזקאל: כוונת משרד התחבורה ליזום מהלך שבו בשנה הבאה מה יהיה?

שמעון אברהם: שאותו אדם שמגיע למכון בדיקת רכב שיהיה לו קשר ישיר למאגר הנתונים שלנו וכך לבדוק שהרשיון שמוצג לא מזויף.

שמעון אברהם: מה שחסר פה לראות שהרשיון מתאים לרכב.

שמעון אברהם: לא תמיד יש התאמה בין הרשיון והרכב.

שמעון אברהם: פה צריך מומחיות כדי באמת לגלות את זה כי הזיופים הם ברמה גבוהה, אני עובד הרבה שנים במשרד ראיתי רשיונות מזויפים אני בקושי זיהיתי אותם, כל שכן אזרח שנתקל פעם ראשונה ברשיון רכב יהיה לו קשה לאתר אם זה מזויף או לא.

אברהם יחזקאל: אתה יכול להעריך כמותית, מניסיונך, בכמה תופעות מן הסוד הזה נתקלת?

שמעון אברהם: של זיוף?

אברהם יחזקאל: כן.

שמעון אברהם: בסביבות העשרות.

אברהם יחזקאל: עשרות מקרים בשנה, בעשר שנים?

שמעון אברהם: בשנה.

שמעון אברהם: כאשר אנחנו מדברים בערך בבדיקות קניה ומכירה בסדר גודל של 150,000 בשנה.

אברהם יחזקאל: אתה אומר שמ- 150,000 בדיקות קניה ומכירה בערך עשרות מקרים שיש חשד לזיוף.

שמעון אברהם: היות והבוחן עצמו הוא בעצם לא איש רשות, הוא אדם פרטי, הוא לא תמיד מפנה אותו למשטרה.

שמעון אברהם: הוא אומר לו: את הרכב הזה אני לא בודק, יש אתו בעיה והוא מפסיק את הבדיקה.

שמעון אברהם: אם היה איש רשות שם

אברהם יחזקאל: קרוב לוודאי שהיו מתגלים יותר מקרים.

שמעון אברהם: כן.

אברהם יחזקאל: מה עם התקנה למגרשי מכוניות?

אברהם יחזקאל: שמעתי שיש תקנה חדשה לגבי מגרשים?

שמעון אברהם: לא.

שמעון אברהם: אנחנו לא עוסקים בנושא של בדיקת קניה ומכירה, בסחר של מכוניות משומשות.

אברהם יחזקאל: הרישום של המכוניות האלו.

שמעון אברהם: זה לא באגף שלנו בכל אופן.

אברהם יחזקאל: כי בזמנו דובר על כך שתהיה תקנה.

מנחם שניר: זה לא מגן על הצרכן, זה מגן על סוחרי הרכב.

מנחם שניר: זאת אומרת רכב שנמצא אצל שוכר הרכב יירשם על שמו כרישום נעלם.

אברהם יחזקאל: "בעלות".

מנחם שניר: הוא יעביר בעלות על שמו והיא לא תרשם ברשיון לצורך הגנה בעצם על הסוחר שרכב לא יעוקל.

אברהם יחזקאל: מה שאתה אומר לי עד עכשיו שלמעשה הרבה מאוד סוחרי רכב נמנעו מלרשום בעלות.

מנחם שניר: הם עברו על החוק בעצם.

מנחם שניר: כולם עוברים על החוק.

מנחם שניר: כשאתה רוכש רכב אתה צריך להעביר העברת בעלות ואף אחד לא מעביר העברת בעלות.

אברהם יחזקאל: ואז למעשה מה שקורה שהם לוקחים רכב ממישהו, לא רושמים את שמם ומעבירים למישהו אחר.

יצחק לוי: אם ירשמו את זה על שמם זה יוריד את הערך של הרכב.

יצחק לוי: הוא לא בעל נוסף.

אברהם יחזקאל: למעשה מה שאתה אומר שכרגע יש מצב כזה שיאפשר באמצעות תקנה את רישום הבעלות לאותו סוחר, כדי שזה לא ייחשב לשום נעלם.

אברהם יחזקאל: אתה אומר שבשנה הבאה, אי"ה, אפשר יהיה לחבר און ליין בין המכונים שבודקים בהם קניה ומכירה למשרד הרישוי.

שמעון אברהם: למאגר הנתונים של משרד התחבורה, ואז אפשר גם לבדוק ולאמת את אותם הנתונים שישנם במאגר אל מול הרכב שנבדק.

יצחק לוי: אני רק רציתי להעיר שאחת הבעיות היא שכל רישום ברשיון מפחית מערכו של הרכב.

אברהם יחזקאל: זה כן.

אברהם יחזקאל: אבל בוא תציג לי את השוק כפי שאתה מכיר אותו, בעניין של שוק מכוניות המשומשות.

יצחק לוי: קודם כל אני מכיר את השוק שבו בדרך כלל יש יותר מ- 150,000.

יצחק לוי: לפי הערכתנו יש קרוב יותר ל- 300,000 העברות ידיים מיד ליד של רכב משומש.

אברהם יחזקאל: הוא דיבר על בדיקות.

יצחק לוי: אנחנו מכירים את השוק מהיבט אחר, שעוברות בסביבות 300,000 מכוניות מיד ליד ובדרך כלל הן עוברות בכל מיני סוגי העברות.

יצחק לוי: המסה הגדולה ביותר בישראל היא עדיין המסה של העברות מיד ליד בין האנשים הפרטיים.

יצחק לוי: אנחנו עשינו איזשהו סקר, לא מחייב (משום שקשה מאוד לעשות סקר מסוג זה) שבסביבות 85% בין יד ליד, בזמן האחרון האחוזים ירדו והגיעו ל- 80% מיד ליד ו- 20% דרך מוסדות ממוסדים לממכר רכב וסוחרים למיניהם.

אברהם יחזקאל: עוד פעם, תן לי את היחס שוב, זה חשוב לי.

יצחק לוי: אנחנו מעריכים שזה בסביבות 20% סוחרים ומקומות להסדר מוסדר של מסחר ברכב.

אברהם יחזקאל: למה אתה מתכוון?

אברהם יחזקאל: חברות השכרה?

יצחק לוי: היום יש לנו די הרבה חברות להשכרת רכב ומרכזי מכירות רכב.

יצחק לוי: אני עשיתי רשימה של בערך 20 מקומות ידועים היום שצצו בזמן האחרון והם לוקחים נתח די גדול מהשוק לגבי מכירת רכב.

אברהם יחזקאל: אמרת 20%.

יצחק לוי: כן, בסביבות 20%.

אברהם יחזקאל: זה לא ממש נכבד.

אברהם יחזקאל: 80% זה עדין הרבה יותר.

יצחק לוי: פעם זה היה 95%.

יצחק לוי: לפני עשרות שנים כשהתחלתי לעסוק בזה כלל לא היה ידוע סוג אחר של העברה.

יצחק לוי: ברור שלדבר הזה יש מחיר מפני שיש לזה הרבה יתרונות לנושא הזה של קנייה במקום מוסדר, אפילו וזה יהיה סוחר רכב מוסדר, מפני שקודם כל הדבר החשוב ביותר זה תקנת השוק שמגינה על מי שקונה רכב גנוב בצורה לא מודעת ואז לא יכולים לקחת לו את הרכב בחזרה.

יצחק לוי: אבל אם הוא קונה רכב כזה מאדם ואדם יש הסכנה שגם הוא קנה רכב גנוב בצורה לא מודעת וגם לוקחים לו את הרכב כי אין לו הגנה של תקנת השוק.

יצחק לוי: אינני עורך דין אבל מתוך ניסיון אני יודע זאת.

אברהם יחזקאל: זאת אומרת שאדם שקונה רכב באמצעות אותן חברות מוסדרות, שאתה מכיר אותן.

יצחק לוי: וסוחרי רכב.

אברהם יחזקאל: חברות וסוחרים מוסדרים למעשה מגן על עצמו אם הרכב גנוב.

יצחק לוי: יש לו הגנה מוחלטת של "תקנת השוק".

יצחק לוי: התקנה הזו אומרת שאם אתה קונה כל חפץ גנוב ועשית את זה בתום לב החפץ נשאר ברשותך וכולי.

יצחק לוי: היועצים המשפטיים יסבירו זאת יותר טוב ממני.

יצחק לוי: אנשי משטרה אולי יפקפקו על דבריי אבל כך כתוב בתקנת השוק.

יצחק לוי: למעשה איך אתם מפרשים את זה אינני יודע.

יצחק לוי: בנוסף לזה, שאלת אותי לגבי איך אני מכיר את כל העסק הזה של ממכר רכב.

יצחק לוי: ברור שכשקונים רכב ממקום מוסדר שמטפלים בו וכולי יש לזה מחיר ובדרך כלל זה מחיר די סביר.

יצחק לוי: אנחנו גם מיציעים כמה להוריד וכמה להוסיף לגבי רכב שיש.

יצחק לוי: ברור שיש לנו הונאות ואני יכול רק לספר לוועדה שלפני כמה שנים חברת ביטוח מסוימת החליטה לעשות ביטוח נגד הונאות.

יצחק לוי: הווה אומר, אם אתה קונה רכב ממישהו יש לך ביטוח שהוא לא עשוי משני חלקים, הוא לא גנוב, לא משועבד וכולי.

יצחק לוי: אחרי שלושה חודשים שעשו את הביטוח הזה, מיד ירדו מזה מפני שאז ההונאות היו נגדם.

יצחק לוי: זה איור לגבי הנושא של ההונאות אם כי אין לי שום נתונים במספר ההונאות.

יצחק לוי: אנחנו לא מתעסקים בזה, לא מגיעים לידיעתנו שום נושא כזה משום כשבאים אלינו רכב לבדיקה זה בדרך כלל לגבי המחיר.

אברהם יחזקאל: הסיפור הזה של מחירים, למעשה מישהו מוכר רכב במחיר זול מאוד יחסית למחיר השוק שאתה קובע.

יצחק לוי: זה מאוד מעניין ונגעת פה בנקודה.

יצחק לוי: המחירון הוא דבר ידוע ואז אי אפשר להתחבא מאחורי זה ולהגיד "לא ידעתי מה המחיר" ואז למכור את זה בחצי מחיר.

יצחק לוי: פה התום לב גם הולך ונעלם מהקונה מפני שלא יכול להיות שמכונית שטובה במחירון שעולה 80,000 שקל פתאום נמכרת ב- 30,000 שקל.

אברהם יחזקאל: מה שמעיד שזה "מריח" לא נכון.

יצחק לוי: היום הדבר הזה כבר נפל.

יצחק לוי: אי אפשר לבוא ולהגיד, כמו למשל בטבעת זהב (המשרד שלנו עוסק בכל התחומים האלה) לפעמים שם באמת יש בעיה מפני שאף אחד לא יודע אם זה זרקוניה, אם זה זהב אמיתי או כל דבר אחר, אין לזה מחיר קבוע.

יצחק לוי: אבל לעומת זה בנושא של רכב הדברים די ידועים ואי אפשר להסתתר מאחורי האמירה "לא ידעתי מה מחיר הרכב" ולכן קניתי אותו בנזיד עדשים.

אברהם יחזקאל: אנשי משרד התחבורה יש לכם עוד משהו להוסיף בעניין?

אהרון אהרון: הבעיה של הסוחרים, הסחר בכלי רכב, יצרה בעיה הן לאזרחים והן למשרד התחבורה.

אהרון אהרון: בשנה זאת סיימנו לרשום את כל הסוחרים המורשים ברישומי המחשב של משרד התחבורה.

אברהם יחזקאל: באזור ירושלים?

אהרון אהרון: בכל הארץ.

אברהם יחזקאל: כמה יש לך כאלו?

אהרון אהרון: יש לנו 500 מורשים.

אברהם יחזקאל: כמה יש כאלו שלא מאושרים?

אהרון אהרון: אנחנו לא יודעים את זה.

אהרון אהרון: מי שלא מורשה לא בא אלינו, אנחנו לא יכולים לדעת.

אהרון אהרון: קודם כל הסחר ברכב זה עיסוק שלא מוסדר בדין וכל אדם יכול לסחור ברכב.

אברהם יחזקאל: לכן אני מנסה להבהיר.

אברהם יחזקאל: לפי מה שאני קורא בעיתונים לפי אותם קטגוריות של רכיבי מכוניות כל מודעה שניה יש איזה סוחר "חאפר".

אהרון אהרון: נכון.

אברהם יחזקאל: לפעמים אתה מגיע לאיזה רחוב מסוים ואתה רואה איזה 5 מכוניות עם שלט "למכירה".

אברהם יחזקאל: בצמתים, בצומת רמת השרון שם בצד ימין יש איזה 15 מכוניות למכירה, זה של איזה מישהו שגר בבניין הגבוה.

אברהם יחזקאל: ברחוב ז'בוטינסקי בראשון לציון יש 12 מכוניות, מישהו שגר ממול לבניין הגבוה.

אברהם יחזקאל: כמה לדעתך התופעה הזו רחבה במובן של "חאפרים"?

אהרון אהרון: אני רוצה לומר עוד פעם: העיסוק הזה לא מוסדר בדין, כל אדם יכול לעסוק בסחר מכוניות.

אהרון אהרון: מה רואים היום בעיתון?

אהרון אהרון: כשנמכר רכב שמים אפילו את מספר טלפון הנייד.

אהרון אהרון: כדי לעזור לאזרחים אנחנו אומרים להם רבותיי, כאשר אתה קונה רכב וודאו שאותו אדם שמפרסם את הרכב לא יהיה לו רק מספר טלפון נייד אלא גם מספר טלפון רגיל, כך זה מקטין את כל הרמאויות.

אברהם יחזקאל: אתה אומר שכדאי שיהיה לו מקום קבוע.

אהרון אהרון: כן.

אברהם יחזקאל: וכשיש מישהו שרשום אצלך למה לא שהציבור יבקש מהסוחר או מזה שרוצה למכור את הרכב איזה זיהוי בעניין הזה?

אהרון אהרון: החל משנה הבאה רב הסיכוי של תוכנה מיוחדת כאשר סוחר מורשה קונה רכב לא תהיה העברת בעלות על שמו.

אהרון אהרון: תהיה העברת בעלות סמויה, כאשר הסוחר קונה את הרכב לא תהיה עוד יד באמצע וכך ערך הרכב לא ירד.

אהרון אהרון: זה יהיה רק לאנשים שהם סוחרים מורשים.

אברהם יחזקאל: בשנה הבאה?

אהרון אהרון: אני מקווה מאוד.

אהרון אהרון: רב הסיכוי שבשנה הבאה זה יתחיל לפעול.

אהרון אהרון: זה עדיין לא פועל.

אברהם יחזקאל: צריך לחתום על זה השר.

אהרון אהרון: זה יושם בשנה הבאה ואז אני חושב שזה יפתור בהרבה את כל הבעיה של סוחרים.

אברהם יחזקאל: למעשה אדם שמוכר למישהו רכב ולא אומר לו שהוא סוחר למעשה זה תרמית והונאה.

אהרון אהרון: אני לא משפטן.

אברהם יחזקאל: אם אני מתקשר לקנות רכב, אתה מגיע אליו ולפעמים אתה מגלה שהוא למעשה "עבד" עליך כי הוא למעשה סוחר ולא בעל הרכב ולא פרטי.

גלעד בנט: זה הכל תלוי במצג, מה הוא אומר לך, מה הוא כותב בזכרון הדברים.

גלעד בנט: במידה והוא לא אומר שום דבר הוא תמיד יכול לטעון שזה לא תרמית.

אברהם יחזקאל: אבל אם אני שואל אותו: "תגיד לי, אתה שוכר"?

גלעד בנט: אז זה נקרא תרמית.

אברהם יחזקאל: חשוב לי להבין את העניין.

אברהם יחזקאל: מהבחינה הזו ראוי שהקונה ישאל, פשוט ישאל את זה שמוכר את הרכב: תגיד לי, אתה שוכר, כן או לא.

אברהם יחזקאל: נכון?

גלעד בנט: יש לנו כמה התייחסויות לנושא הזה אבל אני לא רוצה להיכנס לדבריו של חברי.

אברהם יחזקאל: תאמר את הדברים אחר כך.

אברהם יחזקאל: אתה למעשה אומר ששנה הבאה יהיה את העניין הזה של הבעלות הסמויה והיא לדעתך תפתור את הבעיה.

אהרון אהרון: בנוסף לזה כתבנו שכדאי לאדם שקונה את הרכב שיבדוק שאכן אותו אדם הוא בעל הרכב, שיזהה אותו בהתאם עם תעודת הזהות כך ידע שאכן הוא בעל הרכב ולא איזה סוחר רכב שלא מורשה.

רענן כספי: הבעיה היא גדולה יותר ברגע שעושים העברת בעלות.

רענן כספי: ברגע שאני יודע שיש עשרות אם לא מאות אלפי רכבים שלא ביצעו בפועל את העברת הבעלות.

רענן כספי: אז יוצא גם מבחינתנו, בנושא חקירתי, אנחנו מגיעים הרבה פעמים לרכבים שבכלל מי שמחזיק בהם הוא לא בעל הרכב, הוא גם לא יודע מי בעל הרכב.

רענן כספי: זה יוצר לנו בעיה קשה.

רענן כספי: אני לא בטוח שמה שאדוני אמר זה יפתור את הבעיה.

אברהם יחזקאל: כלומר?

רענן כספי: כלומר גם אם יהיה סוחר סמוי זה לא יפתור את הבעיה.

אהרון אהרון: זה לא סוחר סמוי, העברה סמויה.

רענן כספי: העברה סמויה, לא משנה.

רענן כספי: נגיד אני למשל מוכר את הרכב לאדוני, עשיתי אתו זכרון דברים למרות שלא העברתי בעלות בפועל באותו רגע, ואז הרכב מתחיל להתגלגל.

רענן כספי: יש מקרים כאלה.

רענן כספי: זה גם בעיה.

אברהם יחזקאל: למעשה מה שאתה אומר שגם הרישום הסמוי לא ממש יזהה את הבעלים האמיתיים של הרכב.

רענן כספי: זה לא מחייב.

גלעד בנט: אני רוצה להגיד שהנושא הזה כבר מוסדר בחוק.

גלעד בנט: תקנות התחבורה מחייבות כל אדם שהרכב נמצא ברשותו, או בבעלותו, לדווח למשרד התחבורה כשיש איזשהו שינוי מהותי.

גלעד בנט: אני לא זוכר בדיוק את הטרמינולוגיה בתקנות התעבורה אבל המינוח הזה כולל לחלוטין העברת בעלות.

גלעד בנט: מעבר לזה הוא כולל הרבה מאוד דברים שהם מעבר להעברת בעלות: מצב של הרכב ועוד.

גלעד בנט: אני רוצה להתייחס לכמה דברים שאנשים אמרו פה.

גלעד בנט: לגבי ההערה של מר יצחק לוי לעניין תקנת השוק יש פסיקה חדשה בעניין.

גלעד בנט: נכון שמדובר בכלי רכב גנובים, יכול להיות שמה שהוא אמר עדיין תקף, אבל יש המון כלי רכב מזויפים שנעים על כבישי ישראל.

אברהם יחזקאל: מה זה כלי רכב "מזויפים"?

גלעד בנט: כלי רכב מזויפים זה כלי רכב שסימני הזיהוי שלהם זויפו או שונו, ולצורך העניין סימן זיהוי מבחינת משטרת ישראל זה מספר שלדה, מספר מנוע או מספר רישוי.

אברהם יחזקאל: אתה יכול להעריך כמותית?

גלעד בנט: יש לנו הערכות כמותיות פה.

גלעד בנט: אנחנו מדברים על 10% מכלל כלי הרכב שנגנבים במדינת ישראל.

גלעד בנט: מדובר בהערכה שמבוססת, תשלובת של הערכה כמותית ואיכותית, 10% מכלי הרכב מזויפים.

קריאה: 10% מכלי הרכב במדינת ישראל?

גלעד בנט: הגנובים.

אברהם יחזקאל: כמותית.

אברהם יחזקאל: מספר יש לך?

גלעד בנט: אני אגיד לך כמה תפסנו.

גלעד בנט: מדובר על כ- 30,000 כלי רכב גנובים.

אברהם יחזקאל: הערכת המשטרה שישנם 30,000 כלי רכב גנובים בשנה, ומתוכם?

גלעד בנט: נתון מדויק: מדובר על 11.8 כלי רכב על 1,000 שנעים בכבישי מדינת ישראל שנגנבו בשנת 2002.

קריאה: על מזויפים הוא מדבר.

רענן כספי: אבל אם מסתכלים על נתונים יבשים יש ירידה בגניבות רכב.

גלעד בנט: כן, יש ירידה משמעותית.

גלעד בנט: זה בלי שום קשר.

רענן כספי: 20,000 היה עד ספטמבר פחות או יותר וזה יורד.

גלעד בנט: בשנים האחרונות, משנת 1997, שהיא הייתה שנת השיא בגניבות הרכב ועד שנת 2001, ולפני הסגר הצלחנו להוריד בסביבות 40%.

גלעד בנט: בחזרה להערתו של מר יצחק לוי, במידה והרכב הוא מזויף, אין זהות ואי אפשר לעלות על זהותו הרכב הזה לא יוכשר.

גלעד בנט: וזה גם עמדתו של משרד התחבורה.

גלעד בנט: רכב מזויף זה לא רכב שהוכח שהוא גנוב אבל זה רכב שהגניבה משתמעת, מבחינה הזאת לא משנה אם קנית את זה מסוחר או מאדם פרטי, הרכב הזה לא יעלה על הכביש.

אברהם יחזקאל: אתם נכנסים לנישה שהיא לא בדיוק מהות הדיון.

אברהם יחזקאל: מהות הדיון הוא מסחר במכוניות משומשות.

אברהם יחזקאל: אתה אומר שיש מה שיותר אנדרלמוסיה במסחר למעשה גורמת לכך שיכולים תחת אותו מעטה של מסחר לסחור במכוניות גנובות.

גלעד בנט: הרכב הזה נקנה.

גלעד בנט: הרכב הזה היה משומש והוא נרכש בדיוק כמו כל רכב משומש אחר.

אברהם יחזקאל: אז אתה אומר שהבעיה כפולה ומכופלת כי למעשה יש כאלה שקונים בכלל רכבים מזויפים וגנובים.

אברהם יחזקאל: בגלל שיש אנדרלמוסיה בסחר המכוניות בשוק הלא מוסדר יש כאלה שסוחרים מכוניות מזויפות וגנובות.

גלעד בנט: נכון.

גלעד בנט: ואז תקנת השוק לא מגינה עליו.

מנחם שניר: מגינה עליו בכך שהיא מונעת ממנו הפסד כספי.

מנחם שניר: אז הסוחר חייב כלפיו.

אברהם יחזקאל: הסוחר המוכר.

אברהם יחזקאל: אבל אם הסוחר לא מוכר?

אברהם יחזקאל: זה הבחנה בין החאפרים שאתה רוצה להעלים לבין המוסדרים.

אברהם יחזקאל: מר לוי אמר שיש את המוסדרים, ושם יש את ההגנה מפני סוגית הגניבה, אבל לעומת זאת אם אתה הולך ל- "חאפר" וקונה רכב הלך הכסף.

גלעד בנט: אגב, אם ה- "חאפר" הזה מכר לך רכב מזויף ואתה ביטחת אותו חברת הביטוח גם לא תחזיר לך את הכסף.

אברהם יחזקאל: זה בדיוק מה שאני אומר.

גלעד בנט: אני לא מדבר על האלמנט הרישויי, אני מדבר על האלמנט הביטוחי.

גלעד בנט: מבחינה ביטוחית יש הפסיקה האחרונה של בית משפט שלום בפתח תקוה שאחת מחברות הביטוח סירבה להחזיר דמי ביטוח לאדם שביטח רכב מזויף ובית משפט החליט שחוזה ביטוח במקרה כזה מנוגד לתקנת השוק והכסף הזה לא יוחזר.

גלעד בנט: במקרה הזה, במידה וגונבים לו אותו, הוא נשאר גם בלי כיסוי.

גלעד בנט: אני רוצה להוסיף עוד שתי הערות.

גלעד בנט: אני לא יודע אם חברי ממשרד התחבורה דיבר על סחר במוצרי תעבורה לפי צו פיקוח על מצרכים ושירותים.

גלעד בנט: זה הרשיון שלכם?

אהרון אהרון: אנחנו מדברים על תו סוחר.

אהרון אהרון: כן.

אהרון אהרון: בעיקרון כן.

גלעד בנט: אז בעניין הזה הערכות שלנו הן קצת יותר פסימיות.

אברהם יחזקאל: כלומר?

אברהם יחזקאל: דבר, תציג לנו הרצאה.

אברהם יחזקאל: אני רוצה לשמוע את הדברים מנקודת מבטכם.

גלעד בנט: אגף המבצעים במשטרת ישראל מקיים מעקב אחרי עסקים לממכר חלקי רכב.

גלעד בנט: האלמנטים הרישויים שנבדקים הם אמנם לא אלמנטים שנבדקים בעסק שאתה מתאר אותו כמגרש לממכר מכוניות.

יהודה כהן: אתה מדבר על פירוקים.

גלעד בנט: על פירוקים, כן.

גלעד בנט: הוא עדיין יכול למכור כלי רכב והם עושים את זה.

גלעד בנט: המספרים הרבה יותר גדולים.

גלעד בנט: אנחנו יודעים על 400 שאין להם רשיון.

אברהם יחזקאל: 400 מה?

גלעד בנט: 400 עסקים מהסוג הזה.

אברהם יחזקאל: שעוסקים בפירוק רכבים וממכר חלקי חילוף.

גלעד בנט: לא רק פירוק אלא ממכר של מוצרי תעבורה משומשים, שזה יכול להיות לצורך העניין גם חלק וגם רכב מושלם, ובדרך כלל מוכרים רכבים מושלמים אחרי שמתקנים אותם.

אברהם יחזקאל: "קיטים".

אברהם יחזקאל: מרכיבים רכב מחדש.

גלעד בנט: אנחנו יודעים על בין 400 ל- 500 רכבים כאלה בארץ, והערכות הן שיש עוד הרבה שאנחנו לא יודעים עליהם.

אברהם יחזקאל: יצא לכם להיתקל בחקירות שאתם אולי הובלתם נגד ה- "חאפר" הבודד?

אברהם יחזקאל: תן לי קצת נתונים, מספרים או תופעות או מקרים ספציפיים מה עשיתם, לאן זה הגיע, כמה מגיעים לחקירות, כמה מגיע לכתב אישום.

גלעד בנט: אני לא יכול לתת לך כמות מספרית אבל אם תרצה אני אוכל להשיג לך.

גלעד בנט: הייתה חקירה אחת של שוחד במשרד התחבורה, אנשים שהיו מעבירים טסטים למכוניות מהסוג הזה.

קריאה: זה לא שייך למשרד התחבורה.

גלעד בנט: סליחה, מכוני הרישוי.

גלעד בנט: החדירו באמת סוכנת בתוך מכון רישוי כזה.

גלעד בנט: הוגש שם כתב אישום לבית המשפט המחוזי בתל אביב.

גלעד בנט: כשמתעסקים בממד המודיעיני של סוחרים וחלקי רכב משומשים גם עולות ידיעות על אנשים שמוכרים כלי רכב.

גלעד בנט: זה בדרך כלל מסתדר אחד עם השני, בדרך כלל עוסקים גם בזה וגם בזה.

גלעד בנט: יותר מזה אני לא יכול לתת לך פה אבל אם הוועדה תדרוש אנחנו ניתן.

אברהם יחזקאל: הבנתי.

אברהם יחזקאל: למעשה בסופו של דבר אין בדיוק פיקוח ובקרה, גם במישור הפלילי, על אותם "חאפרים" בודדים שמוכרים רכבים ולא מוסדרים ברישום.

אברהם יחזקאל: זה קשה, אני גם מבין את המצוקה.

מנחם שניר: אם עוברים על החוק מגישים נגדם תלונה.

מנחם שניר: לא בהכרח כל "חאפר" עובר על החוק.

אברהם יחזקאל: אני יודע.

אברהם יחזקאל: אבל אני נגד "חאפרים".

אברהם יחזקאל: גם אתה נגד "חאפרים".

אברהם יחזקאל: הסיפור הוא פשוט לחלוטין, בסופו של דבר חובת ההוכחה, או חובת הפיקוח היא על הצרכן.

אברהם יחזקאל: זה מה שאנחנו אומרים פה?

גלעד בנט: במישור האזרחי – כן.

גלעד בנט: במישור הפלילי – לא.

גלעד בנט: שכן חובת ההוכחה היא על המשטרה.

גלעד בנט: כדי להוביל איזושהי תביעת אזרחית מוצלחת נגד "חאפר" צריך הרבה ובדרך כלל אין לך את זה.

אברהם יחזקאל: יש לכם תלונות?

אברהם יחזקאל: כמה קיבלתם השנה תלונות מהסוג הזה, הספציפי?

גלעד בנט: אני לא יכול לכמת את זה.

רענן כספי: יש גם בעייתיות בנושא של המכונים, כמו שאדוני אמר הרבה פעמים הם יודעים שהרכב מזויף ולא דיווחו למשטרה.

רענן כספי: וזה בעיה.

גלעד בנט: יש לנו שתי תוכניות שחשבנו עליהן.

גלעד בנט: האמת שהעבירו לנו את המסמך הזה רק אתמול ולא היה הרבה זמן להיערך לעשות איזושהי עבודה רצינית, הצעה אופרטיבית לאכוף את זה אבל חשבנו על כך כבר בעבר.

גלעד בנט: קודם כל יש את המודל של מדינת מרילנד בארצות הברית שבו על פי חוק כל מוכר רכב חייב להעביר אותו בדיקה במכון רישוי.

אברהם יחזקאל: כל מוכר רכב?

גלעד בנט: חובת הבדיקה היא על המוכר.

גלעד בנט: לא תועבר בעלות בלי אישור בדיקה כזאת.

גלעד בנט: מפקד היחידה שלנו היה נציג בוושינגטון במשך תקופה והוא אומר שהרבה מאוד אנשים מכל רחבי ארצות הברית נוסעים למרילנד לקנות מכוניות כי כך זה הכי בטוח.

אברהם יחזקאל: זו הצעה שנראית יפה למרות שהיא מעלה את מחיר הרכב.

שוקי שדה: יש לנו את זה גם בארץ בתהליך של פיילוט עכשיו.

שוקי שדה: תיכף מר אברהם ידבר על זה.

שמעון אברהם: לא נשכח שבהרבה מדינות בארצות הברית בכלל לא קיים הבדיקה התקופתית - הטסט השנתי.

שמעון אברהם: הצעה כזו באמת עלתה פעם, וגם מכוני הרישוי מאוד ישמחו כי זה יכניס להם הרבה מאוד עבודה, כל ה- 350,000 החלפות בעלויות במשך השנה יחויבו לעשות בדיקה נוספת.

שמעון אברהם: היום זה קיים כאופציה.

שמעון אברהם: מי שמעונין יעשה את הבדיקה.

אברהם יחזקאל: ואתם אומרים שזה צריך להישאר אופציה?

שמעון אברהם: כן.

אברהם יחזקאל: בכלל תפיסת העולם שלך אומרת שהצרכן הוא אחראי בעניין הזה.

שמעון אברהם: צריך לתת לו את הכלים כדי שיוכל להגן על הזכויות שלו אבל הוא צריך לדאוג לאינטרסים שלו.

גלעד בנט: המודל הזה של מדינת מרילנד לא צריך לעלות על 3,000 זיופים בשנה.

גלעד בנט: חייבים גם להבין שהזיוף זה פועל של גניבות, אם תעלה על זיוף גם תוריד את הגניבות, שזה גם איזשהו מהלך שהמדינה צריכה לחשוב עליו.

גלעד בנט: המודל השני זה כן לעלות על זיופים, לפחות מכוניות שדווחו לחברות הביטוח שהם עברו תאונות דרכים.

גלעד בנט: חשוב להבין שרכב לא מזויף סתם.

גלעד בנט: הרכבים שהם מזויפים הם בדרך כלל הרכבים שנמצאים בטווח הנזק של בין 40% לבין 60%, שזה אובדן גמור.

גלעד בנט: זה הטווח שקוראים לו אובדן גמור להלכה.

גלעד בנט: זה בעצם הטווח ששווה לחברת הביטוח לקחת את הרכב, לפצות את הלקוח, למכור את השרידים שלו.

גלעד בנט: היום יש את חובת המבטח בנמצאת בחוק סימון כלי רכב אבל בדרך כלל עוד לא אוכפים את החובה הזאת.

גלעד בנט: השרידים האלה בין השאר נמכרים לגורמים פליליים שמשתמשים בזהות של הרכב הזה, מזייפים אותה, משתמשים בתעודת הזהות של הרכב שספג את הנזק ונותנים זהות לרכב גנוב על אותו רכב.

גלעד בנט: המודל השני אומר שאנחנו נקים מאגר נתונים ארצי שאליו יכנסו דוחות השמאי, דוחות הבדיקה של כל הרכבים שצברו נזק מ- 40% ומעלה, שזה אומר דוחות שמאי ותמונות.

גלעד בנט: להערכתי יש 50 מכוני רישוי בכל הארץ ובהם יפוזרו שמאי רכב אחד או שניים שיעבור בצוואר הבקבוק שבו אפשר לתפוס את רוב המכוניות, מכון הרישוי שבו הוא עובר את הטסט פעם בשנה.

גלעד בנט: שמאי בצורה די קלה, ממש בשניות, יכול להגיד אם הרכב שעבר את הנזק החמור זה הרכב שעומד מולו.

גלעד בנט: מהבחינה הזאת זה יכול לכסות גם קונים תמימים וגם להעביר מידע למשטרת ישראל על תופעות הזיופים וגניבות רכב.

אברהם יחזקאל: זו חברה שצריכה להיות אולי פרטית.

גלעד בנט: זה יכול להיות חברה פרטית, זה יכול להיות חברה ציבורית.

גלעד בנט: זה בסך הכל הצעה בינתיים.

אברהם יחזקאל: תן לי להסביר: יש חברה בארצות הברית שנקראת "קר פקס".

אברהם יחזקאל: החברה הזו מרכזת ועוקבת אחרי מידע והיסטוריה של כלי רכב ברחבי ארצות הברית.

אברהם יחזקאל: כל מידע לגבי התאונות והגניבות, החלפות בעלות ותביעות ביטוח מדווח על ידי משרדי הרישוי לאותה חברה.

אברהם יחזקאל: זה התקשרות.

אברהם יחזקאל: זה תהליך שבו משרד הרישוי, או משרד התחבורה המקומי, מוציא במכרז לחברה שמעבירה את הנתונים, המשטרה וחברות הביטוח לסוכנות.

אברהם יחזקאל: זאת אומרת כל הגורמים מעבירים.

אברהם יחזקאל: הסוכנות מחזיקה תיקים מפורטים לגבי כלי הרכב, סוגי המידע בתיק כוללים: מידע לגבי הרכב, מפרט טכני של היצרן, שנת ייצור, מודל, סוג, מנוע, בדיקת עברו.

קריאה: של כל רכב?

אברהם יחזקאל: כל רכב.

אברהם יחזקאל: ממש כך.

אברהם יחזקאל: האם עבר תאונה ונבנה מחדש, או נפגע משיטפון, ובדיקות רישוי.

אברהם יחזקאל: מה מרוויחה אותה חברה?

אברהם יחזקאל: הדוח ניתן לרכישה תמורת 20$.

אברהם יחזקאל: מה שקורה הוא שפה הצרכן יכול לכאורה, או לא לכאורה, לקנות רכב X, פונה לאותה חברה שאוגרת את ההיסטוריה של הרכב ותמורת תשלום - שזה לגיטימי לקבל אם אתה מבקש - מקבל את ההיסטוריה של אותו רכב.

אברהם יחזקאל: יש מודלים כאלה שאמנם מופרטים אבל יש מודל כזה כי לבקש משלטון אדמיניסטרטיבי לעשות דבר כזה זה בעיה.

שמעון אברהם: קודם כל יש פה מחסום להקמת חברה כזו בארץ כי יש פה חוק חופש העיסוק, צנעת הפרט.

אברהם יחזקאל: אני מכיר את החוק.

אברהם יחזקאל: אני אבל מכיר כמה קשה להתמחשב באזור שלכם.

אברהם יחזקאל: כל סוגיית המחשוב במשרד התחבורה היא 'חבל על הזמן', אחת הסוגיות היותר קלות ליישום.

אהרון אהרון: אני יכול להתחייב שזה יקרה כי הפרויקט הזה ממש לקראת הסיום.

אהרון אהרון: פיילוט כבר עשינו.

שוקי שדה: ברגע שדיברו על נושא הרכב המזויף, או הרכב שאינו כשיר לנסיעה מבחינתנו, מנהל התנועה-אגף הרישוי עשה איזשהו פעילות גם מול מערכת העברת הבעלות.

שוקי שדה: כדאי שנדע, היום אדם שרוצה לקנות רכב ברגע שהוא הולך להעביר בעלות במסגרת טופס העברת הבעלות נתנו אפשרות שיהיה מסומן צבע האוטו, מספר שלדה ומספר מנוע.

שוקי שדה: כלומר יש לו אפשרות, הוא מקבל את זה מנתוני המחשב של משרד התחבורה ויש לו אפשרות ללכת לאוטו אישית, אם הוא רוצה, ולבדוק את מספר השלדה, מספר המנועה וצבע האוטו כי לפעמים משנים את הצבע ומזייפים את מספר המנוע, השלדה וכיוצא בזה.

אברהם יחזקאל: עוד פעם תגיד, כדי שאני אבין.

שוקי שדה: אם אתה בא לרכוש רכב משומש, אתה בא לעשות העברת בעלות, על טופס העברת בעלות שאתה בא לעשות בדואר כתוב צבע האוטו, מספר שלדה ומספר מנוע.

שוקי שדה: זה חדש, הכנסנו את זה לפני כמה חודשים למערכת.

שוקי שדה: כלומר, הבן אדם שבא לקנות את האוטו המשומש יכול ללכת לאוטו, לראות את הצבע שלו, את מספר המנוע המוטבע ואת מספר השלדה שלו ולראות באמת שהרכב הזה לא גנוב כי המספרים האלה תואמים את המספרים שמופיעים אצלנו במחשב.

שוקי שדה: לצורך העניין הזה זה מופעל ועובד ומבחינתנו המערכת הזאת כבר מתפקדת.

אברהם יחזקאל: כמה העברות בעלות יש לכם במשרד, לדעתך?

שוקי שדה: העברות בעלות עקרונית נעשות בדואר, לא אצלנו.

שוקי שדה: אבל אומרים לי שזה 350,000, אני לא יודע, אני מקווה שהמספרים נכונים.

שוקי שדה: אני יכול לבוא עם מספר, אין בעיה.

אברהם יחזקאל: אם תוכל להביא לי זה יעזור לי.

אברהם יחזקאל: אתם יודעים, אנשי המשרד, כמה מגרשי רכב יש בארץ?

שמעון אברהם: כמו שאמרתי אנחנו לא מפקחים על הנושא.

שמעון אברהם: אנחנו מפקחים על העלויות.

שמעון אברהם: הזכירו פה חלקי חילוף משומשים.

שמעון אברהם: על מכירת חלקי חילוף משומשים יש פיקוח ויש צו שמטפל בנושא.

שמעון אברהם: אבל לגבי פירוק נטו אין שום פיקוח, המקצוע הזה הוא מקצוע חופשי וכל אחד יכול לעסוק בו, אין שום אכיפה בנושא הזה.

שוקי שדה: לא כל אחד אלא כל אחד שעומד בתנאים.

שמעון אברהם: לא, לא.

שמעון אברהם: מבחינת משרד התחבורה כל אחד יכול.

שמעון אברהם: יש רשויות מקומיות שמבקשות רישוי עסקים.

שוקי שדה: לזה אני מתכוון.

שמעון אברהם: זה משהו אחר.

שמעון אברהם: ממשרד התחבורה הוא לא צריך שום רשיון מאתנו כדי לפרק רכב.

גלעד בנט: כמו שאמרו פה יש שני סוגי רישום שעסק צריך לעמוד בו.

גלעד בנט: אני לא אכנס לכל הבעייתיות אבל אני רוצה להגיד שחוק סימון כלי רכב מ- 1998 עדיין לא נכנס לתוקף.

גלעד בנט: על פי החוק הזה כל חלק

אברהם יחזקאל: אני מכיר, מכיר.

אברהם יחזקאל: הייתי בוועדת הכלכלה בזמנו.

אברהם יחזקאל: אבל החוק לא נכנס לתוקף.

אברהם יחזקאל: גם הוא בשנה הבאה יכנס.

שמעון אברהם: אין טעם שהוא יכנס כי אין גניבות יותר.

גלעד בנט: גם עצם הסימון יוכל לתת איזושהי אינדיקציה לקונה כיוון שכל אחת מהדלתות שנקבעו ככאלו שחייבות סימון יהיה להן איזושהי אינדיקציה במאגר נתונים.

גלעד בנט: זה שהוא לא נכנס זה פוגע מאוד בעבודה שלנו אבל גם יכול לתת מענה לאלמנט של תקנת השוק.

רענן כספי: אני רוצה להוסיף שיש ירידה בגניבות רכב ועליה במציאות.

רענן כספי: הנתון הזה, כמו שחברי אמר, כנראה זה גניבות.

רענן כספי: יש סיכוי שגם זה בגלל הפעילות שהייתה באזור קו התפר.

רענן כספי: ניתן לראות באתגר את המגרש הגדול ביותר שהמשטרה מחזיקה של חלקי רכב וכלי רכב שנגנבו.

רענן כספי: הייתי שם בביקור וזה מדהים.

רענן כספי: אני ראיתי רכבים שיש להם את המספר שלדה והראו לפי הניירות שהם נכונים, פשוט הדביקו שני רכבים.

אברהם יחזקאל: "קיטים", אמרתי.

אברהם יחזקאל: פאזל כזה.

אברהם יחזקאל: חצי בחצי.

רענן כספי: אגב, בדיקת רישוי לא עולה על זה ב- 99.9% מהמקרים.

רענן כספי: אין סיכוי שבוחן רישוי יעלה על זה.

קריאה: על אחת כמה וכמה המכונים.

אברהם יחזקאל: מה שמר שדה אמר זה השירותים שאנחנו בינתיים מעמידים.

אברהם יחזקאל: הוא לא אמר שהם מספקים ואופטימליים.

אברהם יחזקאל: הוא לא אמר שבכך נפתרה הבעיה, אלא אלה הנתונים שבינתיים הצליחו ועוד התקדמנו במעט כי לפני זה היה יותר גרוע.

אברהם יחזקאל: עכשיו אנחנו שואפים למה שיהיה יותר טוב.

רענן כספי: ועוד דבר במאמר מוסגר: אני עבדתי בתחום המודיעין במשטרה לפני שהייתי במחלקת חקירות.

רענן כספי: מבחינת מה שהזכרת לגבי טיפול קיים מידע לנושא של גורמים ספציפים בנושא של סחר בכלי רכב וסחר בחלקי כלי רכב לשם עסק.

אברהם יחזקאל: אתה אומר שגורמים פליליים מעורבים בעניין הזה גם.

רענן כספי: ברור.

יהודה כהן: בשם ההתאחדות אני רוצה פה להגיש לך הצעת חוק שמונחת בנושא סוחרי הרכב, להסדיר את כל הנושא הזה של שוק סוחרי הרכב.

אברהם יחזקאל: אז תגיד לי בדיוק מה אתם רוצים ואיזה הצעת חוק.

יהודה כהן: יש מה שנקרא חוק יסוד חופש העיסוק, כל אחד יכול לסחור.

יהודה כהן: זה חוק יסוד במדינת ישראל.

יהודה כהן: מאידך, ברגע שאתה רוצה למנוע את הדבר הזה אתה יוצר את החוק כדי לסתום את הפרצות בנושא הזה.

יהודה כהן: נכון שמדינת ישראל לא יכולה לסגור 100% את גבול המדינה אבל יכולה לצמצם את ממדי התופעה הזאת לממדים קטנים יותר.

יהודה כהן: כדי שלבסוף אנחנו נגיע לכך שכל הסחר יהיה סחר הוגן, הגשנו הצעה שכל סוחר רכב יהיה עם תעודה מורשית ממשרד התחבורה וגם יינקטו בו אמצעים שבמידה ויימצא בו איזשהו פגם או ליקוי או איזושהי תופעה, אותו דבר כמו שמורידים מאולם אירועים את תעודת הכשרות שלו ואז אי אפשר להיכנס אליו, באותה מידה אותו סוחר רכב אם לא יציג את התעודה המורשת שלו בתוקף חוק לא יוכל לשמש כסוחר רכב.

יהודה כהן: זו ההצעה של התאחדות סוחרי הרכב, היום היא מועלת.

יהודה כהן: בכנסת הזאת זה כבר לא יצליח אבל אנחנו נמשיך אותה בכנסת הבאה ויהיו בטח עוד תוספות של הנוגעים בדבר כדי לקדם את הנושא הזה ולהביא אותו למקסימליות.

אברהם יחזקאל: אין ספק שיימצא חבר כנסת שיחתום על הצעת החוק.

יהודה כהן: כבר שלושה.

אברהם יחזקאל: ולדעתי גם יגיעו ל- 33 אבל אתה יודע שהצעת החוק הזו לא תעבור כי יש בעיה של חוק יסוד חופש העיסוק.

יהודה כהן: אבל זה באותה מידה של הנדל"ן.

אברהם יחזקאל: יש בעיה בעניין הזה.

אברהם יחזקאל: חוק יסוד הוא בעייתי, הוא צריך 61 ופה צריך לראות שנפגעים רבים.

אברהם יחזקאל: אתם רוצים רישום ורישוי של סוחרי הרכב.

אברהם יחזקאל: עכשיו בוא תגיד לי כמה סוחרים, לדעתך, יש מוסדרים וכמה "חאפרים"?

יהודה כהן: אין היום מוסדרים.

אברהם יחזקאל: מה זה מוסדרים?

אברהם יחזקאל: הרי הגדירו פה מישהו מוסדר?

יהודה כהן: מה זה מוסדר אצלם?

יהודה כהן: אין מוסדר.

יהודה כהן: היום כל מי שרוצה פותח מגרש רכב, מגרש חניה שיש אצלו בבית.

קריאה: יש מוסדר שמוכר על ידי משרד התחבורה.

יהודה כהן: למחרת פותח מישהו אחר במגרש השני.

יהודה כהן: זה לא מוסדר.

שוקי שדה: הוא מדבר על זה שיש לו אישור תו סוחר, שהוא מוכר על ידי משרד התחבורה עם המידות, הנתונים, הקבלות והתעודה.

אברהם יחזקאל: יש הרי דבר כזה, לא?

שוקי שדה: בטח.

יהודה כהן: אבל אין נקיטת אמצעים.

אברהם יחזקאל: לא, סליחה.

אברהם יחזקאל: אני מבקש קודם כל כמות!

אברהם יחזקאל: מדברים פה אנשים, מומחים במקצוע ואף אחד לא נותן לי אפילו מספר אחד.

אברהם יחזקאל: כמה יש סוחרים מוסדרים שעברו את כל ההליך הרישוי המקומי, ורישוי צו סוחר?

אברהם יחזקאל: אתם יכולים להגיד לי אפס, שאין.

שוקי שדה: סביב 500-600 סוחרים.

אברהם יחזקאל: שמה הם עושים?

שוקי שדה: הם מוסדרים עם תו סוחר.

אברהם יחזקאל: תסביר לי מה זה מוסדר.

שוקי שדה: ישנה תקנה 291, התקנה הזאת מדברת על רשיון תו סוחר.

שוקי שדה: הרשיון תו סוחר הזה ניתן על ידי משרד התחבורה - מנהלת התנועה - אגף הרישוי.

שוקי שדה: איך היא מתקבלת?

אברהם יחזקאל: אז אתה אומר שלמעשה יש רשיון תו סוחר?

שוקי שדה: יש רשיון תו סוחר.

אברהם יחזקאל: מכוניות?

שוקי שדה: כן.

שוקי שדה: מדובר על שני נתיבים שנותנים את האישור: נתיב על מספרים זמניים - שזה הטסט פליי שאנחנו מכירים, וזה מספר יכולים להעביר רכב ממקום למקום ללא מספר קבוע וכיוצא בזה.

שוקי שדה: הדבר השני, זה נותן הנחיות איך בן אדם כזה צריך להפעיל מגרש: חייב להיות לו 500 מ' ועוד 21 מ' לשירותים, תעודת יושר.

שוקי שדה: אם אתה רוצה, יש לי פה את הטופס המדויק שאנחנו שולחים.

אברהם יחזקאל: למעשה אתה אומר שיש רישוי לצו סוחר.

אברהם יחזקאל: מה הוא אומר?

שוקי שדה: בטח.

שוקי שדה: הנה האישור פה.

אברהם יחזקאל: מה הוא אומר?

אברהם יחזקאל: תקרא לי אותו.

שוקי שדה: האישור אומר כך: "למתן תו סוחר, שלד במבחן ניתן לפי סעיף 9 לפקודות התעבורה ולתקנות 291 עד 299 של תקנות התעבורה תשכ"א - 1961.

שוקי שדה: 1.

שוקי שדה: ניתן בזה אישור למתן תו סוחר, שלד במבחן לכלי רכב מנועים לעניין תקנות התעבורה.

שוקי שדה: 2.

שוקי שדה: האישור הזה בתוקף מיום, התוקף ניתן לשנה בלבד" כל שנה הסוחרים מחדשים את האישור הזה ומקבלים מספרים חדשים.

אברהם יחזקאל: אם אני אגיד לך שלפי אגף אחר אצלכם במשרד התחבורה זה לא נחשב רשיון לסחור ברכב?

שוקי שדה: יש הבדל.

שוקי שדה: אנחנו לא נותנים אישור לסחור ברכב.

שוקי שדה: אנחנו נותנים אישור תו סוחר.

אברהם יחזקאל: זה בדיוק מה שמר כהן אמר.

שוקי שדה: אנחנו נתנו אישור תו סוחר לגודל מגרש לתנאים לטובת המסחר ולמספרי רישוי זמניים.

אברהם יחזקאל: הארגון מצוין אבל אין את הסוחרים.

אברהם יחזקאל: אין למעשה הגדרה של הסוחר.

אברהם יחזקאל: יש בעיה של העניין הזה של הגדרת סוחר.

שוקי שדה: לא.

שוקי שדה: בפירוש כתוב מה על הסוחר לעשות אם הוא רוצה לקבל תו סוחר כזה, לפתוח מגרש, מה הוא צריך.

שוקי שדה: הוא צריך להצהיר תנאים, הוא צריך להביא חוזה, הוא צריך להביא תעודת יושר מהמשטרה, כל מיני פעולות שהוא צריך לעשות כדי לאמת את הדברים שזה אדם ישר, הגון וכיוצא בזה, בהתאם לניירות, לא בהתאם לאופי שלו.

אברהם יחזקאל: למעשה אתה אומר שיש לך משהו אבל זה לא המשהו שצריך.

שוקי שדה: אולי זה לא פותר את כל הנקודות בדיוק אבל יש איזשהו תהליך.

יצחק לוי: לפי דעתי המטרה של כל התקנה הזו היא רק אחת:

יצחק לוי: כל העניין הזה נובע מכך שלמשל מגיע רכב למוסך ועדיין אין לו פנסים ורוצים להעביר אותו ממוסך למוסך על מנת לצבוע אותו, או שרוצים להעביר רכב שעדיין לא מתוקן ממקום למקום - כל הסיפור הזה נובע רק כדי לקבל את הטבנה הזו שכתוב עליה במבחן שאפשר יהיה להעביר אותה.

אברהם יחזקאל: כולנו הבנו את זה.

אברהם יחזקאל: אבל זה לא ממש קונקרטי למה שאני מדבר.

אברהם יחזקאל: אני מקווה שהחוק יעבור.

אברהם יחזקאל: גברת מונין, מה יש לך לומר בתחום?

חני מונין: עד 1981 חוק הגנת הצרכן היה חוק שקראו לו "מכירת רכב משומש", עם הרבה תקנות אשר מפרטות את האחריות של המוכר.

אברהם יחזקאל: היה חוק כזה?

חני מונין: כן, בהחלט.

חני מונין: חוק עם הרבה תקנות.

אברהם יחזקאל: זאת אומרת שבחוק להגנת הצרכן היה פרק

חני מונין: לא.

חני מונין: לפני חוק הגנת הצרכן היה חוק מכירת רכב משומש שהאחריות הייתה על המוכר ולא על הקונה ללכת לחפש את ההיסטוריה של הרכב וכל הפרטים.

חני מונין: חבל שזה בוטל.

חני מונין: אני קוראת לקחת יוזמה לאחד חברי הכנסת.

חני מונין: החוק הזה מכיל את כל האחריות של המוכר.

חני מונין: האחריות היא כולה על המוכר.

חני מונין: זה לא אומר שזה מי שכתוב על הרשיון של הרכב אלא מי שמוכר את הרכב.

חני מונין: זאת כל ההיסטוריה של הרכב מבחינת בעלים, תאונות, טיפולים וכולי.

חני מונין: מבחינתנו זה אופטימלי ביחד עם הנושא שמר כהן דיבר עליו שאנחנו בהחלט רואים שיש צורך לאגד את כל הסוחרים, "מאכרים", "חאפרים", כל הנושא הזה כפי שקיים בתיווך דירות, תיווך מכוניות.

אברהם יחזקאל: אני מקווה שבדברי ההסבר כתוב.

אברהם יחזקאל: הרי מה הבעיה עם חוק היסוד?

אברהם יחזקאל: בשורה הראשונה של חוק יסוד כתוב שצריך להוכיח שנפגעת טובת הכלל, ורק אז ניתן לעקוף את חוק היסוד הזה.

אברהם יחזקאל: מכיוון שמה שגברת מונין אומרת זה שיש פה פגיעה במאות אלפי בני אדם, ונפגעת טובת הכלל, ראוי שיהיה חוק שיגדיר אתה סוגיה הזו ואז בבג"ץ אפשר יהיה לטעון טענה מן הסוג הזה.

אברהם יחזקאל: אגב, אני תומך בחוק הזה אני רק רוצה שהוא יהיה מושלם מול בג"ץ כי היום בג"ץ קובע ולא הכנסת.

חני מונין: אני רוצה להוסיף שנכון להיום האזרח יכול לקחת את הרכב למכון בדיקה.

חני מונין: לפי מה שאנחנו הבנו מכוני הבדיקה לא יכולים לתת תמונה מלאה ומדויקת על מצב הרכב.

חני מונין: למכון רכב אין את המכשור שיבדוק את המצב של הרכב (ברכבים החדשים).

חני מונין: המכשור הזה קיים במוסכים המורשים של היבואנים ולכן אולי יש צורך להעביר את הנושא של המחשוב למכוני הרישוי כדי שהבדיקה תהיה באמת מהימנה.

אברהם יחזקאל: בעזרת השם, בשנה הבאה.

חני מונין: כי יש המון "חורים" בנושא הזה של בדיקה במכוני רישוי.

חני מונין: בנוסף יש גם בעייתיות פלילית שיש לפעמים קשר בין הסוחרים, בין בעלי המגרשים למכונים ספציפיים.

אברהם יחזקאל: לא הייתי מטיל מום בעניין כזה אלא אם כן יש לך הוכחה.

חני מונין: הגיעו אלינו הוכחות.

אברהם יחזקאל: אז ישר למשטרה.

חני מונין: ברור, אבל אני חייבת לציין שזה לא נושא שסוגר את הכל.

אברהם יחזקאל: גברתי, ברשותך, הרי יש מכוני רכב, מכוני רישוי ואני לא רוצה להטיל מום בכולם.

חני מונין: לא בכולם, חלילה בכולם.

אברהם יחזקאל: יש לך שמות ספציפיים?

חני מונין: אני אוכל להשיג לך.

אברהם יחזקאל: אז תני לי אותם, זה יופי לכתבה עיתונאית.

חני מונין: אני כאן נותנת את העובדות שיגידו שמכוני הרישוי לא תמיד הם הכתובת האופטימלית.

אברהם יחזקאל: זה משהו אחר.

חני מונין: בשביל זה אני מציינת את זה.

חני מונין: אני רוצה שלפעמים יש גם בעיות בדיאגנוזות.

חני מונין: אפשר לקחת רכב ולהעביר את זה במכוני רישוי שונים, את אותו רכב, באותו יום, נקבל דיאגנוזות שונות, ואפילו בתוך אותו מכון מיום ליום כשאחראי לבדוק את זה מתקבלות דיאגנוזות שונות, ולפעמים שונות במהות.

שמעון אברהם: היות ויושב לימיני חברי יצחק לוי, אנחנו ישבנו לפני שלוש שנים והכנו פרמטרים קבועים לבדיקת תנאי המכירה.

שמעון אברהם: קודם כל אני צריך לעשות פיקוח, ואם יש תלונות הן מגיעות אלינו אנחנו בודקים אותן.

שמעון אברהם: הגברת הציגה את התמונה שחורה לגמרי.

שמעון אברהם: גם במקצוע הזה לא תמיד האבחנות הן נכונות אבל בשביל זה אנחנו קיימים.

שמעון אברהם: מגיעות אלינו תלונות ואנחנו בודקים אותן.

חני מונין: יתכן שצריך לעשות פיקוח לפני שמגיעות תלונות: מדגמים, לשלוח פקחים, לבדוק.

חני מונין: האם יש פיקוח שמפקחים בצורה יזומה?

שמעון אברהם: בטח שיש פיקוח.

שמעון אברהם: אמרתי שהמקצוע הזה הוא פיקוח.

שמעון אברהם: סוחרי רכב לא מהווים פיקוח, אבל זה כן.

שמעון אברהם: גם מגיעות מאצלכם אלינו תלונות.

משה מירון: הארגון הישראלי להשכרת רכב מייצג 20 חברות, שזה חברות ההשכרה והליסינג במדינת ישראל.

משה מירון: סך הכל אנחנו מדברים על כ- 100,000 כלי רכב.

משה מירון: לצורך ההבנה מבחינת מכירת הרכב אנחנו מדברים על 80% מכלי הרכב שמשוחלפים אחת לשלוש שנים, ו- 20% מכלי הרכב משוחלפים בערך אחת ל- 14 חודש.

אברהם יחזקאל: אתה אומר שכל תהליך של שחלוף יש המשך.

משה מירון: יש מכירה וקניה.

משה מירון: אנחנו נמצאים פה באיזושהי בועה כי אנחנו אוחזים בצורה מלאה בכל כלי הרכב.

משה מירון: אנחנו לא סוחרים בהם, כל כלי הרכב שייכים לחברות, אין לנו שום בעיה מבחינה הזאת.

משה מירון: אני חושב שכל מי שקונה כלי רכב מחברת השכרה או חברת הליסינג יכול להיות סמוך ובטוח קודם כל שהרכב לא מזויף או לא נגנב, ו- 1001 דברים שהועלו פה המאפיינות את כלל השוק.

משה מירון: בנוסף לזה כמובן בדברים אחרים שעוסקים אחר כך: בעיות, תיקונים, טיפולים - 1001 דברים תמיד יש "אבא" לעניין הזה.

משה מירון: תמיד אפשר לפנות באיזשהו מקום, להתלונן, לבדוק ולקבל תשובות בעניין כך שאני חושב שחברות ההשכרה והליסינג קצת מחוץ לעניין של מסחר ברכב משומש.

אברהם יחזקאל: איזה מודל היית מציע לי או לנו?

אברהם יחזקאל: תן לי מודל על פי ראות עיניכם שצריך להיות נכון בשוק.

אברהם יחזקאל: איזה מודל של התנהגות צרכנית ו/או חוקתית, ו/או אדמיניסטרטיבית אתה מציע כדי לעשות סדר בעניין?

משה מירון: כמשקיף מהצד אני בהחלט חושב שפיקוח ברמה הזאת של סוחר הרכב כאשר אני, כאדם פרטי שבא לקנות רכב, יודע שאני תמיד יכול לחזור לאותו גורם שמכר לי את הרכב, תמיד גם אני יכול להתלונן, תמיד אני יודע לבדוק גם שהגורם הזה הוא גורם מהימן, מיומן שיודע להתעסק עם הדברים.

משה מירון: אני חושב שזה הדבר המרכזי.

אברהם יחזקאל: אתה אומר שהסוגיה היא לא בהכרח רק צרכנית אלא צריך שניים.

משה מירון: אין ספק.

משה מירון: השאלה האמיתית היא באמת אם יש פה יכולת, מעבר להנפיק תעודות.

אברהם יחזקאל: הבעיה היא אכיפה.

משה מירון: בדיוק.

משה מירון: בקרה ופיקוח.

אברהם יחזקאל: כמו בכל דבר במדינה הבעיה היא באכיפה.

משה מירון: תעודות אנחנו יודעים שאפשר להנפיק.

משה מירון: בסוף ינפיקו את זה באינטרנט וכל אחד יוכל להירשם וייגמר העניין.

אברהם יחזקאל: למה תסביר לי שהיחס הוא עדיין 20-80, 20% קונים במשוחלפים ובסוחרים ו- 80% אצל אותם אזרחים פרטיים.

אברהם יחזקאל: למה עדיין יש רתיעה, לדעתך, מהליכה לחברות ממוסדות שמוכרות מכוניות משומשות?

משה מירון: אז בוא נעשה הבחנה בעניין.

משה מירון: יושבים פה מנהלי חברות שהן חברות הממוסדות למכירת רכב.

משה מירון: אנחנו בעצם מוכרים את כל הרכב שלנו שעוסקים בהשכרה ובליסינג.

אברהם יחזקאל: אצלך מילת המפתח היא שחלוף.

משה מירון: בדיוק.

משה מירון: לא ענייננו במכירת הרכב.

גלעד בנט: נכון שאין לי בעיה עם המכוניות שמוכרים במצב תקין לאנשים פרטיים.

גלעד בנט: יש לי בעיה עם השרידים של חברות ההשכרה וחברות הליסינג מוכרים.

גלעד בנט: כשרכב שלהם עובר תאונת דרכים והם מוכרים את השרידים שלו, יש המון תיקים של יחידת אתגר (שהיא הגוף המרכזי במשטרת ישראל שמטפל בעניין הזה) של רכבים מזויפים, גנובים וסתם רכבים שעברו תאונות קשות והרוכשים התמימים שלהם לא ידעו מזה.

גלעד בנט: אני לא אומר שהיה לכם קשר אליו אבל גורם אמצעי, בין חברת הליסינג וההשכרה ובין הקונה התמים.

אברהם יחזקאל: אתה אומר שלפעמים חברת ההשכרה או הליסינג מוכרת באמצעות מתווך לגורם אחר.

אברהם יחזקאל: ואז מה קורה?

גלעד בנט: ואז מה שקורה שהגורם אם הוא לא גורם אמין מתקן את הרכב בצורה לא מקצועית, אפילו בניגוד לחוק, ולרכב אסור אפילו לנוע על כבישי ישראל.

אברהם יחזקאל: אתה אומר שיש רכבים משוחלפים שלא הייתם מוכרים במודעות העיתונות שלכם.

אברהם יחזקאל: יש רכבים משוחלפים שכדי להיפטר מהם באמצעות מתווכים מוכרים את זה על ידי גורמים שלישיים.

אברהם יחזקאל: הבנתי נכון?

גלעד בנט: למען ההגינות אני רוצה לומר שכרגע אנחנו נמצאים באיזשהו אלמנט של ניסיון אכיפה של חובת המבטח שקבועה בחוק סימון כלי רכב גם על חברות ההשכרה והליסינג.

אברהם יחזקאל: אתה רוצה להגיד לי שהבעיה היא גם ביטוחית.

גלעד בנט: כן, בוודאי.

אברהם יחזקאל: כי יש הגדרה של האחוזים של מה שנקרא "חיבור רכבים ושיקומים מחדש".

אברהם יחזקאל: חברות הביטוח לא מוכנים שהאחוזים יהיו גבוהים או נמוכים מדי.

אברהם יחזקאל: אני אגיד לך גם את המספר אם אתה רוצה.

גלעד בנט: אני רוצה להגיד שאנחנו מנסים להכיל את זה עליהם ראשית באופן וולונטרי בדיונים שאנחנו מקיימים במשרד התחבורה.

גלעד בנט: קצת נזעקתי מהכוונה שלו לצאת מהמשחק כי הם לא יכולים לצאת מהמשחק, הם חזק בפנים.

משה מירון: רק כהערה: אין לנו גורמים מתווכים לגורמים נוספים.

משה מירון: אני חושב שהאמירה פה איננה נכונה.

גלעד בנט: זה לא מה שהתכוונתי.

משה מירון: זה מה שאמרת.

משה מירון: אנחנו מוכרים כלי רכב שעברו תאונות, לא את כולם אנחנו מתקנים בעצמנו.

משה מירון: לפעמים כשקורה משהו ברמה כזאת או אחרת אנחנו מתקנים את כלי הרכב.

משה מירון: רכב מסוים, עם אחוזי פגיעה גבוהים, נמכר לסוחרי רכב שהופכים את הרכב הזה לשרידים.

אברהם יחזקאל: זה מה שאתה התכוונת?

גלעד בנט: לאו דווקא לשרידים, מתקנים אותם.

אברהם יחזקאל: אבל תשמע מה הוא אומר לך הלאה: צריך להיפטר מהרכב הזה.

אברהם יחזקאל: אני לא אומר לזה שאני מוכר אותו: תשקם אותו מחדש ותמכור אותו כאילו הוא חדש.

אברהם יחזקאל: יש כאן בעיה של אכיפה והוא מודה שזה לא תפקידו, אולי.

גלעד בנט: אבל יש את הנושא בחובת המבטח ב- "חוק סימון כלי הרכב".

אברהם יחזקאל: המבטח.

אברהם יחזקאל: בשנת 1998, החוק שעדיין לא מומש, אגב, גם בגלל חברות הביטוח.

גלעד בנט: לא, הסעיף הזה כן ממומש, אכן נמצא בתוקף.

גלעד בנט: הסימון לא נמצא בתוקף.

גלעד בנט: אנחנו הגשנו תיקון להצעת חוק למשרד התחבורה: לפני שנכניס את החובה הזאת בחוק גם על חברות הליסינג וההשכרה ננסה לחייב אותם בצורה וולונטרית, להגיע אתם להסכם שהם גם כן ימכרו את זה למפרק מורשה.

משה מירון: אה, יש מפרק מורשה?

משה מירון: כשיהיה מפרק מורשה אנחנו נמכור.

אברהם יחזקאל: בשנה הבאה יהיה מפרק מורשה ואחרי שיהיה מפרק מורשה הם ימכרו למפרק מורשה אבל בינתיים הם צריכים למכור למישהו.

מנחם שניר: בארץ יש היום כ- 350,000 החלפות ידיים מדי שנה.

מנחם שניר: יש בסדר גודל של 60% יד ליד, ולא 80%, אחוז הרבה יותר קטן.

אברהם יחזקאל: אתה אומר שזה 60-40.

מנחם שניר: אלה הנתונים של לפני שלוש שנים כאשר המגמה היום, לאור כניסתם של גורמים יותר מוסדרים (כגון חברות הליסינג, חברות השכרה וחברות פרטיות) לענף הרכב, הציבור לאט לאט נוטה ללכת לכיוון המקומות המוסדרים.

אברהם יחזקאל: איזה שירות אתם נותנים?

מנחם שניר: תיכף אני אגיע לשירות שאנחנו נותנים.

מנחם שניר: אני חושב שהדיון הרבה מאוד התמקד באחוז קטן מאוד של הרכבים המזויפים השולי, הפלילי ולא מעניין.

מנחם שניר: הבעיה היא שסחר ברכב הוא מאוד פרובלמטי לא רק ברמת הסחר אלא גם ברמת הפרסונה הפרטית שעושה את המסחר.

מנחם שניר: אנשים לא יודעים מה זה רכב, לא יודעים לקנות רכב, זה מן קופסה שחורה ואין לו שום אמצעי לבדוק אם הוא עשה עסקה טובה או לא רק לאחר המכירה והשימוש ברכב.

מנחם שניר: גם התוצאה של מכוני הבדיקה זה מן מוצר סתום לקונה הפשוט.

מנחם שניר: האדם הפשוט שמקבל את דוח הבדיקה לא יודע לקרוא אותו, ובסופו של דבר הוא לא יודע משום שמכון הבדיקה גם מגן על עצמו מתביעות.

מנחם שניר: אף פעם הוא לא יודע אם האוטו טוב או לא טוב.

מנחם שניר: הוא פונה למוסכים המורשים, בגלל צנעת הפרט הם לא מוכנים לתת לו את הרקורד של הרכב.

מנחם שניר: בקיצור, האזרח הקטן עומד פשוט חסר כלים.

מנחם שניר: הוא שם את כספו על קרן הצבי, ועד שהוא לא נסע באוטו לא יודע אם עשה עסקה טובה.

מנחם שניר: לפעמים רק אחרי שנה שנסע באוטו פתאום מישהו דופק לו בדלת ולוקח לו את האוטו כי האוטו מעוקל או משועבד או כל דבר אחר.

מנחם שניר: מצד שני יש לנו היום שלושה סוגי סוחרים.

מנחם שניר: מה זה סוחר?

מנחם שניר: האם אדם שיש לו כלי רכב, קונה אותו ומוכר אותו, קונה חדש ומוכר זה סוחר, או שהוא אדם פרטי שקונה אוטו ומוכר אותו?

מנחם שניר: מה נגדיר סוחר בכלל?

מנחם שניר: יש לנו את הקטנים האלה, שאגב, בעיתון 80% מהמודעות זה אנשים כאלה.

מנחם שניר: יש לנו את השניים שהם סוחרים כמו שהכרנו פעם.

מנחם שניר: זה אדם ששוכר חצי דונם באיזשהו מקום כזה או אחר בעיר, יש לו 10-15 מכוניות והוא מתגלגל אתם.

מנחם שניר: זה הסוחרים הקטנים.

מנחם שניר: יש בשנים האחרונות את המיסוד של המסחר, מין סופרמרקט למכוניות, חברות שיש להם גם מכון בדיקה וגם רישוי ואחריות וכדומה.

מנחם שניר: אנחנו בודקים את המכוניות שאנחנו קונים.

מנחם שניר: אנחנו נותנים את הבדיקה ללקוח, הוא רואה בדיוק איזה אוטו הוא קנה, הוא מקבל על האוטו אחריות לשנה.

אברהם יחזקאל: איך זה בא לידי ביטוי במחיר?

מנחם שניר: אנחנו מוכרים יותר יקר מהשוק, בחלקו.

מנחם שניר: בחלקו במכירי השוק.

אברהם יחזקאל: אתם עובדים לפי המחירון של לוי?

מנחם שניר: המחירון של לוי הוא לא מוסד מוסדר, זה מין מוצר וולונטרי שאנשים משתמשים בו.

אברהם יחזקאל: אתה יודע כמה שנים לקח לו ואיזה כבוד גדול זה?

מנחם שניר: זה כבוד גדול.

מנחם שניר: באותה פסקה של יצחק לוי יש מי שקונה במקום מוסדר, שהאוטו עומד בכמה קריטריונים, אפשר לקחת 2-3 עד 5% מעל מחיר המחירון הממוצע.

מנחם שניר: בהחלט אני חושב שבמקום שהאדם ישים את כספו על קרן הצבי לשלם ביטוח.

מנחם שניר: מכיוון שיש פה בעייתיות קשה מאוד לגבי חוק חופש העיסוק בעצם הציבור לאט לאט משנה את הרגלי הצריכה וילך לכיוון השוק המוסדר.

אברהם יחזקאל: מה אתה יכול לומר לי על העניין הזה של יבוא מכוניות משומשות?

מנחם שניר: אני חושב שיש פה בעיה קשה שמונעת פריבילגיה מהציבור.

מנחם שניר: היום בארץ כל נושא היבוא מוסדר על ידי מספר משפחות מאוד מוגדר, כאשר מי שרוצה להשתמש ביבוא באופן אישי יכול לעשות זה על פי הקריטריונים של משרד התחבורה שנתיים אחורה.

מנחם שניר: הבעיה היא שלאדם הפרטי אין הכלים והיכולת ללכת ולהביא את אותם מכוניות שיגרמו בעצם להורדת מחיר המכוניות.

מנחם שניר: הדיונים היו ארוכים בוועדת הכלכלה של הכנסת בנושא הזה.

מנחם שניר: אם מחר יתאפשר לייבא מכוניות מיד שניה, או אפילו מכוניות חדשות לא רק על ידי אותם גורמים שאושרו עד היום, לדעתי מחיר המכונית לצרכן ירד.

מנחם שניר: אדם שיכול להרשות לעצמו היום לנסוע במודל 1997 יסע באותו כסף במודל 1999 ו-2000.

מנחם שניר: אז באופן טבעי תצעיר את גיל הרכב בכבישים, המחיר ירד, האוטו יותר בטוח.

אברהם יחזקאל: עד כמה שנים היית מציע להביא יבוא קולקטיבי יד שניה?

מנחם שניר: עד שלוש שנים אחורה.

אברהם יחזקאל: למעשה יש מדינות בעולם שכן מאפשרות יבוא יד שניה קולקטיבי.

מנחם שניר: בהחלט.

מנחם שניר: גם יבוא חדש וגם יבוא יד שניה בהחלט ניתן.

מנחם שניר: באירופה המכוניות עוברות מיד ליד, מארץ לארץ בלי שום בעיה בכלל.

אברהם יחזקאל: אני מציע לרשות להגנת הצרכן וגם להתאחדות סוחרי הרכב: תכינו הצעה להצעת חוק.

אברהם יחזקאל: דעתי היום שניתן להוריד את מחירי הרכבים.

אברהם יחזקאל: הרבה מאוד ישראלים נוסעים ברכבים ישנים.

אברהם יחזקאל: אפשר להביא מודל או מהלך שבו מייבאים קולקטיבי יד שנה רכבים בני שנתיים או שלוש.

אברהם יחזקאל: זה מוזיל את המחירים, מוזיל את העלויות.

ענבר נחשון: ישנן כמה הצעות של כמה חברי כנסת לשינוי המצב הקיים.

אברהם יחזקאל: בחקיקה?

אברהם יחזקאל: זה עובד?

ענבר נחשון: זה לא עובד כי עכשיו אין צו.

אברהם יחזקאל: באמת אני חושב שהגישה שלי טובה, רק משרד התחבורה מתנגדים.

אברהם יחזקאל: ברור שלא צריך להתנגד, למה הם מתנגדים?

שמעון אברהם: ידענו שבאיזושהי צורה הנושא הזה יעלה בדלת האחורית אבל לא באנו לדיון הזה.

שמעון אברהם: הדיון שהיה היום זה סחר בכלי רכב.

שמעון אברהם: אני רק מפנה את תשומת לב חברי הוועדה לדוח מנהל הכנסות המדינה משנת 2001 בו הנושא נבדק.

שמעון אברהם: הנושא נבדק גם על ידי מנהל הכנסות המדינה ומשרד התחבורה.

שמעון אברהם: בזמנו גם משרד התחבורה, גם משרד האוצר, גם המכס - כל המשרדים הממשלתיים התנגדו לייבוא רכב משומש.

שמעון אברהם: אני יכול לקרוא את הדוח בקצרה.

שמעון אברהם: "יישום ההצעה יביא דווקא לעלייה בגיל הממוצע של כלי הרכב, בשל מעבר מרכישת רכב חדש לרכישת רכב משומש מייבוא".

אברהם יחזקאל: זה נכון אבל זה ממוצע.

שמעון אברהם: מעבר שהוא כפי הנראה חזק הרבה יותר מהמעבר מרכב משומש יותר לרכב משומש פחות מהיבוא.

שמעון אברהם: הסיבה לכך היא שהפער בין מחיר הרכב המשומש בין שנה עד שנתיים מייבוא למחיר רכב חדש הוא גדול ויוצר תמריץ לרכישת רכב משומש.

שמעון אברהם: התפתחות זאת תגרום בעקבותיה אובדן הכנסות המדינה.

אברהם יחזקאל: באמת?

שמעון אברהם: אני קורא מהדוח.

שמעון אברהם: "העלול להסתכם במאות מיליוני ש"ח בשנה.

שמעון אברהם: ההיתר ליבוא מסחרי של רכב משומש יהפוך את מדינת ישראל לחצר האחורית של שווקי הרכב מחוץ לארץ".

שמעון אברהם: עם זה אני גם מסכים.

שמעון אברהם: "יש להניח כי לאחר תקופה מסוימת ייוצרו לחצים להעלאת גיל הרכב המשומש המותר ביבוא וכתוצאה מכך יזדקן צי הרכב עוד יותר ותיגרם פגיעה נוספת בהכנסות המדינה".

שמעון אברהם: אם אתה רוצה את הדוח במלואו.

אברהם יחזקאל: אני הייתי משאיר אותו במגירה, במקומך.

שמעון אברהם: זה דוח חדש.

אברהם יחזקאל: במגירה העליונה אז.

אברהם יחזקאל: אני דווקא בגלל הטיעונים האלה אומר למה כן צריך להביא רכב משומש.

מנחם שניר: אנחנו דווקא בדקנו את העניין הזה וחושבים שגיל הרכבים יהיה יותר צעיר.

אברהם יחזקאל: לפחות הוא הגון.

אברהם יחזקאל: הוא אמר שזה דוח הכנסות המדינה, הוא לא אמר משרד התחבורה.

מנחם שניר: אני הייתי משכלל את ההצעה כדי להראות יותר רצינות וגם ללכת לקראת הציבור והבטיחות בדרכים, שכל יבואן של רכב יד שניה, על כל אוטו שהוא מביא לארץ הוא ידאג לגרות אוטו אחד מהישנים.

מנחם שניר: הוא מתחייב לקלוט אוטו ישן.

אברהם יחזקאל: בעקרון דעתי בעניין זה, גם כמו דעתם של צרכנים רבים, עמך ישראל לא סובל באמת מעודפי כספים ואני חושב שהוגנות ציבורית מחייבת שתשתנה הגישה בעניין זה ושתאפשר רכבים קצת יותר סבירים.

אברהם יחזקאל: גם כך המיסוי גבוה מאוד.

אברהם יחזקאל: אני חושב שניתן להוזיל ב- X כספים לצרכן הפרטי רכב שיקנה ביד שניה בשנתיים.

אברהם יחזקאל: היום טכנולוגיות הרכב מאפשרות גם רכב בין 5 לנסוע בצורה סבירה.

אברהם יחזקאל: אני חושב שזה יהיה הגון וישר בעניין הזה כן לאמץ גישה שאומרת שאפשר לייבא רכב.

אברהם יחזקאל: אבל זה אולי אפיק צדדי אבל אני מקווה שבקדנציה הבאה העניין הזה יסתיים.

אברהם יחזקאל: כמה רכבים אתם מוכרים?

מנחם שניר: אנחנו מוכרים כ- 5,000 רכבים בשנה.

אברהם יחזקאל: איפה יש לכם מגרשים?

מנחם שניר: יש לנו כרגע 4 אתרים, כל אתר הוא עשרה דונם בצורה מאוד מכובדת ומסודרת.

אברהם יחזקאל: איפה?

מנחם שניר: בנס ציונה, בצומת ירקון, בחדרה ובחיפה.

מנחם שניר: אנחנו הולכים לפתוח עוד שניים בשנה.

מנחם שניר: אנחנו נגיע בערך ל- 10 אתרים, זה הפוטנציאל שאנחנו מעריכים שיהיה.

אברהם יחזקאל: יש פה עוד חברים מחברה דומה?

תומר דותן: תומר דותן מ- "אוטו דיל".

תומר דותן: "אוטו דיל" היא החברה שמבצעת טרייד אין לצ'מפיון מוטורס.

תומר דותן: אנחנו קונים מכוניות אך ורק דרך טרייד אין, זאת אומרת שלקוח קונה רכב חדש, ואני אישית הגעתי מארצות הברית לפני 7 שנים, חייתי בארצות הברית, כל מה שאנחנו משווים פה למה שקורה בארצות הברית זה עולם אחר, מבחינת היד שניה.

תומר דותן: זה הפוך לגמרי.

תומר דותן: 95% קונים ממקומות מורשים, יש פיקוח על זה, אין שום פיקוח ליד שניה פה.

תומר דותן: הנושא של המשטרה בין לקוח ללקוח לא יכול לדעת כלום, קשה לעלות על זה הרבה זמן.

תומר דותן: יש בעיה שיש אלפי מכוניות בשוק היום למכירה ש- 99% זה דרך מרמה.

תומר דותן: צריך לדעת להגדיר לא תו סוחר, להגדיר מוגדר איך אתה נהיה סוחר מאושר, מה הפרמטרים שאתה צריך, להעמיד ערבויות, פיקוח על העברת בעלות.

תומר דותן: דווקא העברה בעיניי כן תפתור את הבעיה של המשטרה כי יהיה פיקוח על מי שקנה את הרכב, איך הוא קנה אותו: שיק, הסכם מסודר, ויש מעקב אחרי זה.

תומר דותן: יש מצב היום שמי שמרוויח הכי הרבה זה הסוחרים שאף אחד לא מפקח עליהם, קשה מאוד לעלות על הדבר הזה היום.

תומר דותן: לדעתי צריך לעלות איזה חוק מסוים לדבר הזה.

תומר דותן: אנחנו חברה שיש לה 3 אתרים, יושבים על 400 מכוניות.

תומר דותן: כאשר מוכרים בסביבות 5,000 מכוניות כמו "אוטו סנטר".

תומר דותן: אנחנו עובדים היום "לא חוקית", שזה אומר קונים ומוכרים ולא עושים העברת בעלות, כמו כולם.

תומר דותן: יש לנו הרבה בעיות כמו עיקולים ואנשים שמתים וכל מיני דברים כאלה, בגלל הכמויות שאין פיקוח על הדבר הזה.

אברהם יחזקאל: אבל בשנה הבאה, בעזרת השם, זה יסתדר.

תומר דותן: אני לא יודע אם זה יסתדר.

תומר דותן: אני לא כל כך אופטימי.

תומר דותן: מי שנפגע הכי הרבה להערכתי זה הצרכן היום.

תומר דותן: בנושא של מכוניות מזויפות אצלנו זה פחות קורה מסיבה שכשבן אדם מסובך הולך מוכר את זה למישהו אחר, לאחד הסוחרים במחיר מוזר, ואז הלקוח קונה את האוטו מסוחר ברוב המקרים.

תומר דותן: הנושא של המגרשים, היד שניה, שעובר את הדבר הזה, יש תהליך - גם אצלי, אני מודה בזה - שאני קונה רכב עם הרבה קילומטר ואנחנו אחר כך מוכרים את זה לסוחרים אחרים.

אברהם יחזקאל: אני מציע לך לא להודות יותר מדי דברים.

אברהם יחזקאל: אתה כבר פעמיים מודה שאתה עובר על החוק.

תומר דותן: גם למי שיש אתר היום בנושא של משרד הרישוי אין שום פיקוח.

תומר דותן: בארצות הברית כשבא מישהו יש מישהו שנותן אחריות על הרכבים.

תומר דותן: כל הנושא של מכוני בדיקה יש רק בארץ.

תומר דותן: רוב האנשים הולכים ובודקים אצל יבואני רכב.

תומר דותן: הנושא של העברות בעלות היא הבעיה הכי גדולה לדעתי היום ואני מקווה שתיפתר.

רענן כספי: אתם מביאים את הלקוח ביום המכירה להעביר בעלות או שאתם מעבירים?

תומר דותן: הלקוח חותם אצלנו על מסמך שמייפה את כוחנו לבצע העברה באוטו הזה ואחר כך משרד התחבורה מקבל את זה, בדואר.

תומר דותן: זה נוהל לא תקין.

תומר דותן: דבר אחרון שרציתי לעלות פה זה הנושא של מכוניות מזויפות שזה נושא שקורה הרבה מאוד, בעיקר במכוני בדיקה, וגם על זה צריך לפקח יותר.

ענבר נחשון: אני חושבת שאחד מהדברים שאנחנו עושים כיבואנים, וזה בא לידי ביטוי אצל יבואני רכב בכלל, כשאנחנו ממציאים גוף כמו "אוטו דיל" אנחנו באמת מעלים את סף הכניסה במבחנים שאנחנו עושים מבחינת היושר והאמינות.

ענבר נחשון: מכיוון שיש אצלנו הרבה מאוד רכבים ש- "אוטו דיל" לוקחים עבורנו, הם רכבים שלנו כיבואן, ניתן ללקוח לראות גם את ההיסטוריה של הרכב בצורה הכי מפורטת והכי מעורה.

ענבר נחשון: מה גם שבדיקות נעשות לא במכון המקומי אלא הלקוח לפי בחירתו עושה את הבדיקה.

ענבר נחשון: ללא שום צל של ספק, מכיוון שאנחנו מכירים את כל הבעיות שקוראות אצלנו תוך כדי הטרייד אין יש מקום לטפל במהירות בנושא הזה של העברת הבעלות הסמויה על מנת להפוך את זה למשהו תקין עוד יותר.

ענבר נחשון: מה שחשוב זה להעלות את סף הכניסה לסוחרים, מתן תעודת הכשר לסוחר רכב.

אברהם יחזקאל: למתג אותה.

ענבר נחשון: למתג אותה לטובה.

ענבר נחשון: בלי לפגוע יותר מדי בחוק היסוד אלא על ידי מתן כללים וספי כניסה ודרישות כניסה.

ענבר נחשון: אני יודעת שנמצא בדיון באיגוד הנושא של יבוא מכוניות יד השניה אני רק רוצה להסב את תשומת לבכם דווקא בעניין הזה של ירידת ערך.

ענבר נחשון: אם לקוח ירכוש רכב חדש ויכנסו רכבים יד שניה בדרך יבוא מה שיקרה שערך הרכב החדש ירד משמעותית כבר מרגע הרכישה מכיוון שהרכבים שיבואו מהיבוא החיצוני מאוד יורידו אותם.

ענבר נחשון: זה פוגע בצרכן גם כן כיוון שהוא קנה רכב חדש.

יצחק לוי: אני רוצה להעיר משהו כדי לתת תאור לכל הנושא הזה: במדינת ישראל יש 4 מיליון סוחרים.

יצחק לוי: מתוך 6 מיליון יש 4 מיליון סוחרים, כולם אוהבים לסחור ברכב שלהם.

יצחק לוי: בואו לא נשכח שיש תענוג אישי לסחור ברכב.

יוסי הלל: הדיון הקדים קצת את זמנו.

יוסי הלל: אולי בשנה הבאה היינו צריכים להיפגש אבל אני מניח שבעשור הבאה המספרים יוחלפו: 80% מכלי הרכב יימכרו בין אנשים לדילרים.

יוסי הלל: המושג הזה "סוחרי הרכב" ילך וייעלם ומוסדות כמו "אוטו סנטר" ודומים יתפסו את השוק.

אברהם יחזקאל: אתה אופטימיסט.

יוסי הלל: זה לא אופטימי, זה יצליח.

יוסי הלל: בכל מקרה, כרגע אנחנו מודעים לתופעה של סוחרי רכב.

יוסי הלל: זה באמת נראה עלוב ובאמת לא מכבד.

יוסי הלל: הצעתם של המפקח והמשטרה שחברות ההשכרה והליסינג וחברות הביטוח ימכרו את השרידים למישהו מוגדר זה רעיון מצוין לדעתי אבל זה לא יקרה גם בעשור הקרוב, זה כבר ישאר לדור הבא.

יוסי הלל: בכל מקרה בחברת הרץ יש שיטה מוסדרת למכירת כלי רכב.

יוסי הלל: בניגוד למקומות אחרים הלקוח יכול לראות את ההיסטוריה של הרכב, הוא יכול לראות מתי הוא עלה על הכביש ומה קרה אתו בכל אורך תקופת השימוש בהשכרה או בליסינג.

יוסי הלל: המספרים מדברים בעד עצמם.

יוסי הלל: כל חברות ההשכרה והליסינג משחלפות את רכבי ההשכרה תוך שנה עד שנה וחצי ואת רכבי הליסינג כל שלוש שנים.

יוסי הלל: המספרים שמר לוי יצחק נקב בהם קודם לוקים קצת בחצר כי הם קצת יותר גבוהים.

יוסי הלל: חברות ההשכרה והליסינג למעשה לא סוחרים אלא בהחלט ארגונים ממוסדים למכירת כלי רכב.

אברהם יחזקאל: אני מנסה לשמור על נעימות בדיון אבל אני חייב לומר לכם: 1.

אברהם יחזקאל: תפיסת העולם שמנחה גם את חבריי במשרד התחבורה שאומרת חובת ההוכחה על הצרכן ולא על המוכר היא תפיסת עולם שגויה.

אברהם יחזקאל: אני חושב שתפקידי להגן על הצרכן.

אברהם יחזקאל: תפיסת העולם שמנחה אתכם היום שאומרת הצרכן הוא הבעלים על מרכולתו - וזה נכון אגב - אבל ראוי שתיקבע מדיניות אחרת.

אברהם יחזקאל: ממנה כבר אפשר לגזור כללי התנגדות, אין לי בעיה.

אברהם יחזקאל: אני יודע שיש בעיה של תקנים אצלכם ואכיפה אבל אין ספק שלפחות ברמה של ההגינות הציבורית ראוי שמשרד התחבורה ישנה תפיסת עולם שאומרת שלא רק הצרכן צריך לבדוק את עצמו מאה פעם, שהרי פה במדינת ישראל הצרכן בודק הכל, אלא אנחנו כמשרתי ציבור נאמר מה המדיניות.

אברהם יחזקאל: לכן אני קורה למשרד התחבורה לשנות מדיניות, קונספט בעניין הזה שאומרת שגם המוכר צריך שתהיינה עליו מטלות וסוגי אחריות כלשהן בתפיסה.

אברהם יחזקאל: 2.

אברהם יחזקאל: אני חושב שיש מודלים שקיימים במדינות בעולם שמאפשרות עם הקמת מרכזי מידע, או מאגרי מידע, בעניין הזה.

אברהם יחזקאל: כולנו פה יודעים שיש בעיה להקים מאגרי מידע במשרדי ממשלה ויש אחרי מה להסתתר: צנעת הפרט.

אברהם יחזקאל: אבל זה יותר אצטלה להתכסות בה כדי לא לפתור בעיות.

אברהם יחזקאל: כי אותו פרט היה רוצה לקבל רישום מלא, אמיתי, על מה שהוא רוכש.

אברהם יחזקאל: פה הוא מוותר בקלילות על צנעת הפרט כדי לקבל שירות טוב.

אברהם יחזקאל: לכן העניין הזה של צנעת הפרט הוא חשוב, הוא לא הגורם העיקרי שצריך למנוע מאנשים ומשרדי ממשלה לעשות מעשה שמגן על הצרכן.

אברהם יחזקאל: 3.

אברהם יחזקאל: אם יש בעיה בעניין הזה ראוי שמשרדי ממשלה יגידו: אין לנו האפשרות לאכוף, יש לאפשרות להפריט את התהליך.

אברהם יחזקאל: אותה חברה בארצות הברית, שהוקמה כנראה באמצעים של מכרז או משהו כזה, הטילו עליה האפשרות לבדוק את ההיסטוריה של כלי הרכב.

אברהם יחזקאל: הצרכן משלם את הסכום האמור ומבקש את העמוד X על רכב X.

אברהם יחזקאל: אני מתאר לעצמי שהצרכן ישלם לעניין הזה.

אברהם יחזקאל: אגב, לדעתי גם משרד התחבורה יהנה מן העניין, יפקח, כי זה סוג של שירות שנותן באמצעות חברה פרטית או משהו כזה וגם הצרכן יהנה.

אברהם יחזקאל: הצרכן יהיה מוכן לשלם כי אם הוא קונה רכב ב- 80,000 שקל הוא יהיה מוכן לשלם 80 שקלים נוספים שיתנו לו את ההיסטוריה של אותו רכב כי זה בטל בשישים בעניין הזה.

אברהם יחזקאל: 4.

אברהם יחזקאל: אני חושב שצריך לעודד שינוי בהרגלי הצריכה של צרכן הרכב המשומש במדינת ישראל: יותר ויותר חברות מסודרות ופחות ופחות "חאפרים".

אברהם יחזקאל: יש בעיה עם זה וצריך להודות בה.

אברהם יחזקאל: התהליך הזה הוא תהליך מבורך, ואיטי בעיניי.

קריאה: בלי לפגוע בפרנסתם של אותם סוחרים הוגנים.

אברהם יחזקאל: בלי לפגוע בפרנסתם של אותם סוחרים.

אברהם יחזקאל: אבל אוי לאותו סוחר שקשור לפעמים בגורמים פליליים, חס וחלילה, והשוק כל כך מחשיד.

אברהם יחזקאל: צריך להקיא את אותו אדם משוק סוחרי הרכב.

אברהם יחזקאל: מצד שני יש בעיה במחירים הנראים קצת יותר יקרים ולכן גם בעניין הזה צריכה להתפתח תחרות.

אברהם יחזקאל: אני חושב שיבואני הרכב צריכים לתת יד לתחרות הזו, וטוב שעושות החברות שנותנות לשוק הממוסד הזה אפשרות להתרחב.

אברהם יחזקאל: מכאן גם אני גוזר את מספר הרכבים שצריכים להיות בשוק המשומש.

אברהם יחזקאל: מספר הרכבים בשוק המשומש צריך לגדול באמצעים של יבוא רכב משומש.

אברהם יחזקאל: אני מבין שיש פה ניגוד אינטרסים ולכן לדעתי היבואנים עצמם של הרכב הלא משומש יכולים לפתח אפיקים נוספים.

אברהם יחזקאל: כמו שאתם מפתחים את אותו "אוטו דיל" אפשר ליצור מודל שבו אתם מפתחים יבוא לרכב משומש.

אברהם יחזקאל: השוק הזה הוא כזה שאפשר לפתח אותו עם נכונות של המשרד, של הממשלה, נכונות של כל הסוחרים וגם של היבואנים.

אברהם יחזקאל: אפשר ליצור משולב ומאוזן שבו יש אינטרסים משורינים טובים לכל.

אברהם יחזקאל: לכן ההצעה שלי: להביא את הצעת החוק הזו.

אברהם יחזקאל: צריך לגלות פתיחות במשרד התחבורה, בבקשה מכם, שמדבר על שינוי קונספציה, שינוי מדיניות.

אברהם יחזקאל: לקבוע מהלך כזה, הסוחר הממוסד שבו אתה לפחות מקבל את הספר ומשתדל לקבל פרטים מלאים יותר על המכונית שאתה רוכש.

אברהם יחזקאל: אני מקווה שלקראת הכנסת הבאה הדברים יסתדרו, ואם לא תמיד יש שנה הבאה.